 Aịzaya 54  Tie mkpu ọṅụ, gị nwaanyị aga nke na-amụghị nwa! Nwee obi ụtọ, tiekwa mkpu ọṅụ, tisie mkpu ike, gị onye ime na-emeghị, nihi na ụmụ nke nwaanyị a gbahapụrụ agbahapụ dị ọtụtụ karịa ụmụ nke nwaanyị nwere di, ka Jehova kwuru.Mee ka ụlọikwuu gị sakwuo mbara. Ka e setịa ákwà ụlọikwuu nke ebe obibi gị dị ebube. Akparala ya ókè. Mee ka ụdọ ụlọikwuu gị dị ogologo, meekwa ka mkpọ ụlọikwuu gị sie ike.Nihi na ị ga-agbasa naka nri nakwa naka ekpe, ụmụ gị ga-enwetakwa ọbụna mba dị iche iche. Ha ga-ebichi ọbụna obodo ndị tọgbọrọ nefu.Atụla egwu, nihi na a gaghị emenye gị ihere; ihere emela gị, nihi na a gaghị emechu gị ihu. Nihi na ị ga-echefu ọbụna ihere mere gị mgbe ị bụ nwata, ị gaghịkwa echeta nkọcha a kọchara gị noge niile ị nọrọ dị ka nwaanyị di ya nwụrụ.Nihi na Onye Ukwu nke kere gị bụ di nwe gị, Jehova nke ụsụụ ndị agha bụ aha ya; Onye Nsọ Izrel bụkwa Onye Mgbapụta gị. A ga-akpọ ya Chineke nke ụwa dum.Nihi na Jehova kpọrọ gị dị ka à ga-asị na ị bụ nwunye a hapụrụ kpamkpam, onye ihe wutere na mmụọ, dịkwa ka nwunye a lụtara nagbọghọ, bụ onye e mesịrị jụ, ka Chineke gị kwuru.M hapụrụ gị kpamkpam ruo nwa oge, ma m ga-eji ebere dị ukwuu kpọkọta gị.Eji m oké iwe wepụ ihu m nebe ị nọ ruo nwa oge, ma m ga-eji obiọma ga-adịru mgbe ebighị ebi meere gị ebere, ka Onye Mgbapụta gị, bụ Jehova, kwuru.Nke a dị m nnọọ ka ụbọchị Noa. Dị nnọọ ka m ṅụrụ iyi na mmiri Noa agaghị ekpuchi ụwa ọzọ, otú ahụ ka m ṅụrụ iyi na agaghị m eweso gị iwe, agaghịkwa m abara gị mba.Nihi na a pụrụ iwepụ ugwu ukwu, ugwu nta pụkwara ịma jijiji, ma obiọma m agaghị esi nebe ị nọ pụọ, ọgbụgba ndụ m nke udo agaghịkwa ama jijiji, ka Jehova, bụ Onye na-emere gị ebere, kwuru.Gị nwaanyị nke nọ nahụhụ, nke oké ifufe na-ebugharị, nke a na-akasighị obi, lee, m ga-eji ụrọ siri ike doo nkume gị niile, m ga-ejikwa nkume safaya tọọ ntọala gị.M ga-eji nkume rubi rụọ ihe nrụbichi nelu ụlọ gị niile, jiri nkume na-enwu ọkụ rụọ ọnụ ụzọ ámá gị niile, jirikwa nkume mara mma kpaa ókè nke ala gị niile.Ụmụ gị niile ga-abụ ndị Jehova kụziiri ihe, udo nke ụmụ gị ga-adịkwa ukwuu.A ga-eme ka i guzosie ike nezi omume. Ị ga-anọ mmegbu nebe dị anyanihi na ọ dịghị nke ị ga-atụ egwuị ga-anọkwa ihe ọ bụla na-emenye ụjọ nebe dị anya, nihi na ọ gaghị erute gị nso.Ọ bụrụ na onye ọ bụla anwaa anwaa wakpo gị, ọ gaghị abụ m nyere iwu ka o mee ya. Onye ọ bụla nke na-awakpo gị ga-ada nihi gị.Lee! Ọ bụ m kere omenkà, bụ onye na-afụ eko wee kpụpụta ngwá ọgụ. Ọ bụkwa mụ onwe m kere onye na-ebibi ihe ka o bibie ihe.Ngwá ọgụ ọ bụla a ga-akpụ iji lụso gị ọgụ agaghị aga nke ọma, ire ọ bụla nke ga-ekwu okwu megide gị nikpe ka ị ga-ama ikpe. Nke a bụ ihe nketa nke ndị ohu Jehova, ezi omume ha si nebe m nọ, ka Jehova kwuru. 